b'\n_START_ARTICLE_\nJoseph Stilwell\n_START_SECTION_\n\xc5\xbdivljenje\n_START_PARAGRAPH_\nLeta 1904 je diplomiral na Voja\xc5\xa1ki akademiji West Point kot 32. v razredu 124-ih. Pozneje je bil predavatelj na akademiji ter kon\xc4\x8dal \xc5\xa1e Pehotni napredni te\xc4\x8daj in Poveljni\xc5\xa1ko-general\xc5\xa1tabni kolid\xc5\xbe._NEWLINE_Med prvo svetovno vojno je bil obve\xc5\xa1\xc4\x8devalni \xc4\x8dastnik 4. korpusa na zahodni fronti. Pozneje je bil poveljnik Fort Benninga (Georgia), opravil tri ture dol\xc5\xbenosti na Kitajskem, bil voja\xc5\xa1ki ata\xc5\xa1e v Pekingu (1935-35), poveljnik 2. (1939\xe2\x80\x931940) in 7. pehotne divizije (1940\xe2\x80\x931941), nakar je bil poslan na Kitajsko._NEWLINE_Kot najvi\xc5\xa1ji ameri\xc5\xa1ki general na Kitajskem je postal na\xc4\x8delnik \xc5\xa1taba \xc4\x8cang Kaj\xc5\xa1ka, poveljnik Kitajsko-burmansko-indijskega teatra (odgovoren za vse Lend-Lease oskrbo za Kitajsko) ter bil pozneje namestnik poveljnika Jugovzhodnoazijskega poveljstva._NEWLINE_Zaradi nesoglasij s \xc4\x8cang Kaj\xc5\xa1kom in britanskimi poveljniki ter zaradi velikih ameri\xc5\xa1kih izgub je bil 19. oktobra 1944 odpoklican. Do konca vojne je nato bil poveljnik Kopenskih sil KOV ZDA, 10. in 6. armade.'